Diari Oficial de la Generalitat Valenciana


Sumari del DOGV 5272, del 02-06-2006 (2006/6435)

ORDE de 15 de maig de 2006, de la Conselleria de Sanitat, per la qual es convoquen dues beques per a ajudes a estudis i investigació en matèries d'anàlisi estadística i epidemiològica dels sistemes d'informació en salut pública per a l'any 2006.
-----------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5272

Data del DOGV
:   02-06-2006

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2006/6435


Data del document
:   15-05-2006

Organisme emissor
:   Conselleria de Sanitat

Tipus de document
:   Ordre

Descriptors 

:   * suport econòmic
    * assignació per estudis
    * ajuda pública
    * matemàtiques
    * estadística

ORDE de 15 de maig de 2006, de la Conselleria de Sanitat, per la qual es convoquen dues beques per a ajudes a estudis i investigació en matèries d'anàlisi estadística i epidemiològica dels sistemes d'informació en salut pública per a l'any 2006. [2006/6435]  
La Conselleria de Sanitat, a través de la Direcció General de Salut Pública, convoca la concessió de dues beques per a ajudes a estudis i investigació en matèria d'anàlisi estadística i epidemiològica dels sistemes d'informació en salut pública.  
L'objectiu general d'esta convocatòria és afavorir la producció de coneixement científic com a element base sobre el qual fonamentar els programes, les polítiques de salut i les activitats del sistema de vigilància de salut pública.  
Per això, a proposta de la Direcció General de Salut Pública i fent ús de les facultats que em conferixen el Decret 26/2005, de 4 de febrer, del Consell de la Generalitat, pel qual s'aprova el Reglament Orgànic i Funcional de la Conselleria de Sanitat, desplegat per l'Orde de 27 de maig de 2005 del conseller de Sanitat, i l'article 35 de la Llei de la Generalitat Valenciana 5/1983, de 30 de desembre, de Govern Valencià, i segons el que establix la Llei 38/2003, de 17 de novembre, General de Subvencions, el Text Refós de la Llei de la Hisenda Pública de la Generalitat Valenciana i el Decret 108/1992, de 6 de juliol, del Govern Valencià, pel qual es regula la concessió de beques,  
ORDENE  
Article 1  
Esta orde té per objecte convocar un concurs públic per a la concessió de dues beques destinades a llicenciats en Matemàtiques o llicenciats en Ciències i Tècniques Estadístiques per a ajudes a estudis i investigació en matèries d'anàlisi estadística i epidemiològica en curs de realització en la Direcció General de Salut Pública, en col·laboració amb la Universitat de València-Estudi General i la Universitat d'Alacant, i aprovar les bases per les quals es regix esta convocatòria, incloses com a annex I i annex II d'esta orde.  
Article 2  
Les beques que regula esta orde es financen amb càrrec a l'aplicació pressupostària 20.31.39.9821.472.13, capítol IV de la Direcció General de Salut Pública, línia de subvenció amb codi comptable T4594000, per un import total màxim de 23.400,00 euros per a l'any 2006.   
Article 3  
S'autoritza el director general de Salut Pública perquè, en l'àmbit de les seues competències, adopte les mesures necessàries per al desplegament i aplicació d'esta orde.  
Article 4  
Contra la present orde, que exhaurix la via administrativa, es pot interposar un recurs contenciós administratiu, davant de la Sala Contenciosa Administrativa del Tribunal Superior de Justícia de la Comunitat Valenciana, dins del termini de dos mesos a comptar des de l'endemà de la publicació, segons que establixen els articles 10 i 46 de la Llei Reguladora de la Jurisdicció Contenciosa Administrativa. Potestativament, es pot interposar un recurs de reposició davant del conseller de Sanitat, dins del termini d'un mes a comptar des de la publicació o modificació, segons que disposen els articles 116 i 117 de la Llei 30/1992, de 26 de novembre.  
Disposició final   
La present orde entrarà en vigor el mateix dia de la publicació en el Diari Oficial de la Generalitat Valenciana.  
València, 15 de maig de 2006.  
El conseller de Sanitat,  
Vicente Rambla Momplet  
Annex I  
Les bases que regixen la concessió de les beques que es convoquen per a ajudes a estudis i investigació en matèria d'anàlisi estadística i epidemiològica dels sistemes d'informació en salut pública són les següents:   
Primera. Objecte  
Les beques tenen per objecte l'ampliació i el foment de la formació dels becats. També se'ls facilita les pràctiques professionals a través de la participació en els projectes de la Direcció General de Salut Pública i especialment l'ajuda a estudis i investigació en les àrees de treball d'estadística i epidemiologia en col·laboració amb la Universitat de València-Estudi General i la Universitat d'Alacant.   
Segona. Nombre de beques i duració  
Es convoquen dues beques destinades a llicenciats en Matemàtiques o llicenciats en Ciències i Tècniques Estadístiques que desplegaran l'objecte de la beca, en la Direcció General de Salut Pública. Una de les beques s'emplaçarà en el Servici d'Estudis Epidemiològics i Estadístiques Sanitàries de la Direcció General de Salut Pública a València, mentre que l'altra s'emplaça al Registre de Mortalitat a Alacant.   
El període de duració de la beca comprén des del dia de la incorporació, la qual ha de produir-se en els 10 dies següents a la notificació. De qualsevol manera, la incorporació no es farà mai abans de l'1 d'abril i fins el 31 de desembre de 2006. No obstant això, pot prorrogar-se a l'exercici 2007, mitjançant una resolució que n'explicite els motius, condicionada a l'existència de consignació pressupostària adequada i suficient en l'exercici 2007. En qualsevol cas, la beca no pot tindre una duració superior a 18 mesos.  
Tercera. Dotació, pagament de la beca  
La dotació de les beques és de 1.300 euros bruts mensuals, amb un import total màxim per a l'any 2006 d'aprofitament d'11.700 euros per a cada una, que estan subjectes a les retencions que corresponguen legalment. Els becaris han d'acreditar que posseïxen cobertura sanitària.  
L'import de les beques s'abona mensualment, després de la certificació de conformitat emesa pel director general de Salut Pública respecte a les tasques efectuades pels becaris. En els casos previstos per l'article 37 de la Llei General de Subvencions hi haurà reintegrament de les quantitats rebudes i l'abonament, si n'hi havia, d'interessos de demora.  
Quarta. Titulació exigida  
Els aspirants que desitgen accedir a la present convocatòria de beques han d'estar en possessió del títol de llicenciats en Matemàtiques o en Ciències i Tècniques Estadístiques, amb posterioritat a 2000.  
Cinquena. Condicions generals i barem  
1. En el procés de selecció es tindran en compte els coneixements següents:   
a) Haver cursat matèries relacionades amb l'estadística.  
b) Coneixement d'estadística bayesiana.  
c) Coneixement de maneig de bases de dades, llenguatges de programació i paquets informàtics d'estadística.  
d) Coneixement de tècniques d'estadística espacial i medioambiental.  
e) Coneixements d'anglés, especialment quant a lectura.   
2. Els mèrits adduïts pels aspirants es valoraran de la forma següent:   
a) Expedient acadèmic: fins a 3 punts  
b) Formació extra acadèmica: fins a 2 punts  
c) Valoració d'aspectes curriculars relacionats amb l'activitat objecte de la beca: fins a 4 punts.  
d) Coneixements de ferramentes informàtiques pròpies de la plaça: fins a 2 punts.   
e) Coneixement de valencià i d'idiomes de la Unió Europea que no siguen el castellà: fins a 1 punt.  
3. Seran excloses les sol·licituds dels aspirants que tinguen una relació laboral remunerada. Els mèrits que s'al·leguen han de ser acreditats aportant una fotocòpia, degudament compulsada dels documents que els justifiquen en el moment de presentació de sol·licituds.  
Sisena. Formalització de sol·licituds i termini  
1. El model d'impresos de sol·licitud s'ajustarà al que figura en l'annex II i les persones interessades l'han de presentar en el Registre General de la Conselleria de Sanitat (c/ Misser Mascó, núm. 31, de València).   
Els candidats han de presentar la sol·licitud en el mateix Registre General o tramitar-la per qualsevol de les formes que establix l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, adjuntant la documentació següent:  
. Fotocòpia compulsada del document nacional d'identitat.  
. Currículum vitae, en el qual s'indicarà l'experiència professional, idiomes, beques aprofitades, etc. i en el qual es faran constar les dades personals, data i lloc de naixement, domicili actual, població, codi postal, telèfon (de domicili i, si en té, mòbil) i fax més pròxim.  
. Fotocòpia compulsada del títol de llicenciat en Matemàtiques o en Ciències i Tècniques Estadístiques o del document acreditatiu d'haver abonat els drets d'expedició del títol.  
. Expedient acadèmic  
. Qualssevol altres documents que acrediten la possessió del títol o mèrits, docents, investigadors o professionals que es desitgen al·legar  
. Declaració responsable de no tindre concedida qualsevol altra beca o ajuda per a esta o semblant activitat i estar al corrent en les seues obligacions fiscals i davant la Seguretat Social.  
. Declaració responsable de no tindre relació laboral.  
. Una altra documentació que l'aspirant considere d'interés.  
Perquè siguen tinguts en compte en la baremació, es requerirà l'acreditació mitjançant la presentació de fotocòpies compulsades dels documents oficials corresponents.  
2. Les persones aspirants han de fer constar en la sol·licitud si es presenten a la plaça ubicada a Alacant o a la plaça ubicada a València.   
3. El termini de presentació de sol·licituds serà de 15 dies hàbils, comptats a partir de l'endemà de la publicació d'esta convocatòria en el Diari Oficial de la Generalitat Valenciana.  
Les sol·licituds es dirigiran a la Direcció General de Salut Pública, carrer Misser Mascó, núm. 31, València 46671.  
Setena. Selecció  
1. Es constituïx la comissió avaluadora, que estarà presidida pel director general de Salut Pública o la persona suplent que designe per a substituir-lo, i composta pels següents membres:   
. 3 representants del Servici d'Estudis Epidemiològics i Estadístiques Sanitàries de l'Àrea d'Epidemiologia.  
. 1 dels dos directors dels programes d'investigació que du a terme la Direcció General de Salut Pública relacionats amb l'objecte de les beques.  
2. Els membres de la comissió poden ser assessorats pel personal tècnic o professional que es considere necessari, que pot assistir-hi amb veu però sense vot.  
3. La comissió pot convocar tots els aspirants que considere oportú per a comprovar, mitjançant una entrevista, els punts o mèrits adduïts que considere d'interés.  
4. El funcionament de la comissió s'ha d'adaptar al que establix la present convocatòria i, de manera subsidiària, a les regles contingudes en el capítol II del títol II de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
5. Correspon a la comissió avaluadora la valoració dels aspirants, la realització de les entrevistes i l'emissió de l'informe corresponent.  
6. La comissió ha d'elaborar una proposta de concessió de beca que ha de contindre el beneficiari de cada una de les places i una borsa de reserva separada per a cada ubicació, per si hi havia cap renúncia o abandó. També pot proposar deixar deserta, totalment o parcialment, l'adjudicació de les beques convocades. La proposta s'ha d'enviar a la Direcció General de Salut Pública.  
Huitena. Instrucció.  
Correspon al Servici d'Estudis Epidemiològics i Estadístiques Sanitàries de la Direcció General de Salut Pública la funció de realitzar els actes propis que resulten necessaris per a la resolució del procediment, com valorar si les sol·licituds reunixen els requisits i s'acompanyen de la documentació assenyalada en esta orde, practicar les notificacions, donar audiència a les persones interessades, elevar les propostes de resolució d'acord amb l'informe de la comissió, a l'òrgan competent.  
Novena. Resolució de la convocatòria.  
En el termini màxim de 20 dies hàbils a partir del dia següent al de la finalització de presentació de sol·licituds, es publicarà la proposta de resolució provisional, amb la llista per orde de puntuació obtinguda pels aspirants, en el tauler d'anuncis de la Conselleria de Sanitat (c/ del Misser Mascó, 31. València) i es comunicarà als beneficiaris de les beques la proposta de resolució provisional perquè procedisca a la seua acceptació o renúncia en un termini no superior a 5 dies.  
Es faculta el director general de Salut Pública perquè transcorregut este termini dicte una resolució d'adjudicació de les beques, la qual es publicarà en el Diari Oficial de la Generalitat Valenciana. Així mateix, es publicarà la resolució amb la relació per orde de puntuació obtinguda pels aspirants en el tauler d'anuncis de la Conselleria de Sanitat (c/ del Misser Mascó, 31. València), d'acord amb l'article 4.3 del Decret 108/1992, de 6 de juliol, del Govern Valencià, pel qual es regula la concessió de beques. Esta relació es constituirà com a borsa de reserva, per si es produïx alguna renúncia o abandó.  
Deu. Drets, obligacions, tutoria i incidències dels becaris  
1. Per a les ajudes a estudis i investigació en matèria d'anàlisi estadística i epidemiològica contingudes en la present orde s'aplica el Decret Legislatiu de 26 de juny de 1991, del Consell de la Generalitat Valenciana, pel qual s'aprova el text refós de la Llei de la Hisenda Pública de la Generalitat Valenciana, amb particular efecte de l'article 47 i de la Llei 38/2003, General de Subvencions.  
2. Les beques objecte de la present convocatòria són incompatibles amb l'aprofitament de qualsevol altra beca per a esta activitat o semblant, ajuda o activitat laboral que supose una activitat semblant o que impedisca el compliment de les obligacions com a becari. La infracció d'esta regla deixarà sense efecte la beca adjudicada.  
3. La Conselleria de Sanitat demanarà, de forma telemàtica, a la Tresoreria General de la Seguretat Social i Agència Estatal de l'administració Tributària el certificat que els beneficiaris estan al corrent de les obligacions tributàries estatals i de la seguretat social. El fet que els beneficiaris s'acullen a esta disposició comporta l'autorització per a demanar eixes dades. Els beneficiaris també han d'aportar el certificat d'estar al corrent de les obligacions tributàries econòmiques.   
4. La Direcció General de Salut Pública ha d'ordenar les activitats i establir la dedicació i torns dels becaris segons els criteris dels seus servicis i mitjans, i amb una dedicació total de 35 hores setmanals.  
5. Les obligacions dels becaris són:  
a) col·laborar en els treballs apropiats a la seua titulació i assistència a la investigació.  
b) fer el treball encomanat.  
c) un mes abans de la finalització de la beca, fer una memòria científica i de les activitats dutes a terme durant el dit període.  
6. Finalitzat el període d'aprofitament de la beca, i amb l'informe previ d'assistència, aprofitament i aptitud, el director general de Salut Pública estendrà el certificat corresponent.  
7. Si els becaris, com a conseqüència del desenvolupament de les tasques que hagen de dur a terme, incorregueren en despeses de desplaçament, pernoctació o restauració, se'ls rescabalarà en els termes que per al personal de la Generalitat Valenciana i l'adscrit funcionalment al servici d'esta establix el Decret 24/1997, d'11 de febrer, del Govern Valencià, sobre indemnitzacions per raó del servici i gratificacions per servicis extraordinaris, desplegat per l'Ordre de 23 de juliol de 1998, de la Conselleria d'Economia i Hisenda i Administració Pública. L'aplicació d'eixa normativa es referix únicament als conceptes i quanties que han de ser rescabalades sense que això implique una modificació en la relació jurídica del becari amb l'administració.  
8. El director general de Salut Pública ha de resoldre les incidències que es produïsquen durant el període d'aprofitament de les beques i pot deixar-les sense efecte, prèvia audiència a la persona interessada, en els casos previstos en l'article 47.9 del Text Refós de la Llei de la Hisenda Pública de la Generalitat Valenciana i en els articles 36 i 37 de la Llei 38/2003, General de Subvencions, especialment en els casos següents:  
a) incompliment de les seues obligacions.  
b) no realitzar l'activitat que en motivà la concessió.  
c) deixar de reunir els requisits exigits en la present convocatòria.  
9. Davant de les incidències, renúncies, abandons o incompliments que deixen vacant una beca, es procedirà a cobrir-la segons l'orde establit en la borsa de reserva que resulte del procés de selecció.  
Onze. Recursos  
Contra la resolució d'adjudicació de beques que exhaurix la via administrativa es pot interposar amb caràcter potestatiu recurs de reposició davant del conseller de Sanitat en el termini d'un mes des de la seua publicació o modificació (article 116 de la Llei 30/92). Així mateix es pot interposar recurs contenciós administratiu, de conformitat amb l'article 109 i 110 de la Llei 30/92, de Règim Jurídic de les Administracions Públiques i del Procediment Administratiu Comú així com en l'article 10 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, davant de la Sala Contenciosa Administrativa del Tribunal Superior de Justícia de la Comunitat Valenciana en el termini màxim de dos mesos, comptats a partir del dia següent al de notificació de la resolució.  
ANNEX II  
Sol·licitud de beca per a la realització de pràctiques professionals de llicenciats en Matemàtiques o en Ciències i Tècniques Estadístiques  
Sr./Sra \_, amb domicili a \_., carrer \_, núm. \_., amb DNI núm. \_, telèfon familiar \_, telèfon mòbil\_ i fax \_. Coneixent l'Orde de 15 de maig de 2006, per la qual la Conselleria de Sanitat convoca dues beques per a la realització de pràctiques professionals en anàlisi estadística i epidemiològica els sistemes d'informació en salut pública, per a llicenciats en Matemàtiques o en Ciències i Tècniques Estadístiques, i també les condicions establides en les bases, em compromet a acceptar-les, a assistir i participar plenament en els programes de treball que siguen establits, en cas de ser-ne adjudicatari, declare que totes les dades personals, acadèmiques i professionals assenyalades en l'escrit són certes, i adjunte la documentació següent:  
. fotocòpia compulsada del document nacional d'identitat.  
. currículum vitae, en el qual s'indica l'experiència professional, idiomes, beques aprofitades, etc. i en el qual es fan constar les dades personals, data i lloc de naixement, domicili actual, telèfon (de domicili i, si és procedent, mòbil), fax i una foto de mida carnet del sol·licitant.  
. fotocòpia compulsada del títol de llicenciat en Matemàtiques o en Ciències i Tècniques Estadístiques, o del document acreditatiu d'haver abonat els drets d'expedició del títol.  
. expedient acadèmic.  
. fotocòpia compulsada dels documents que acrediten la possessió de títols, cursos i mèrits que figuren en el currículum.  
. memòria descriptiva de l'experiència professional   
. declaració responsable de no tindre concedida qualsevol altra beca o ajuda per a esta o semblant activitat i estar al corrent en les seues obligacions fiscals i davant de la Seguretat Social, així com tindre cobertura sanitària.  
. autorització a la Conselleria de Sanitat per a obtindre de manera telemàtica la dada d'estar al corrent de les meues obligacions amb la Seguretat Social en la Tresoreria General de la Seguretat Social i la d'estar al corrent de les meues obligacions fiscals en l'Agència Estatal de l'administració Tributària.   
. declaració responsable de no tindre relació laboral.  
SOL·LICITE:  
Tinga per admesa la present instància amb la seua documentació per al que establix la convocatòria de beques per a ajuda a pràctiques professionals, per a la plaça convocada a (marqueu segons calga):  
. Alacant  
. València  
València, \_.., de \_\_\_\_\_..... de 2006  
Firma de la persona interessada  
DIRECCIÓ GENERAL DE SALUT PÚBLICA  
CONSELLERIA DE SANITAT (c/ del Misser Mascó, 31, 46554 VALÈNCIA)